Philippine Biblical Worldview Institute Certificate in Christian Ministries Lifestyle Discipleship © Conrad Jun Tolosa Revised March 14, 2020 LD103. Kaligtasan A. Ituro sa alagad ang daan ng kaligtasan Sinasabi sa Romans 3:23 at 6:23 na ang lahat ay nagkasala at ang kabayaran ng kasalanan ay kamatayan, subalit ang walang bayad na handog ng Diyos ay buhay na walang hanggan kay Cristo Jesus. Sinasabi naman sa Ephesians 2:8 na ang kaligtasan ay biyaya ng Diyos sa pamamagitan ng pagtitiwala. Ang gospel ni Jesu Cristo ay ang mabuting balita ng kaligtasan. Ito ang ibinunyag ng isang anghel ng Diyos kay Jose sa pamamagitan ng panaginip. Ang sabi ng anghel ay ito: Jose, anak ni David, huwag kang mabahala na pakasalan si Maria sapagkat ang nasa kanyang sinapupunan ay mula sa Banal na Espiritu. Dadalhin niya ang isang sanggol na lalaki at papangalanan mo siyang Jesus, na siyang magliligtas sa Kanyang bayan mula sa kasalanan (Matthew 1:18-21). Dalawang bagay ang dapat na tandaan mula sa Bible passage na ito. Una, Si Jesus na anak ni Maria ay nagmula sa Banal na Espiritu, kaya si Cristo ay masasabing totoong tao at totoong Diyos. Ikalawa, Si Jesus ay mula sa lahi ni David at Siya ang magliligtas sa Kanyang bayan, sa bayan ng Israel, sa bayan ng Diyos (Deuteronomy). Ang mabuting balita na ito ay unang ibinunyag publicly sa Bethlehem kung saan si Jesus ay isinilang. Isang anghel ng Panginoon ang nagpakita sa mga pastol na nagmamasid ng kanilang kawan sa dakong iyon. Ito ang kanyang ibinalita: Dala ko sa inyong ang isang mabuting balita na puno ng kagalakan, para sa inyo at para sa sanlibutan, ngayong araw na ito ay isinilang sa lungsod ni David ang isang sanggol na lalaki, ang tagapagligtas na si Cristo, ang Panginoon (Luke 2:8-11). Dalawang bagay din ang dapat nating tandaan mula sa Bible passage na ito: Una, ang gospel ay para sa sanlibutan at hindi lamang para sa mga Hudyo. Ito ang sabi sa John 3:16, Gayun na lamang ang pagmamahal ng Diyos sa sanlibutan na ibinigay niya ang Kanyang bugtong na Anak upang ang sinumang maniwala sa Kanya ay hindi mapapahamak kundi magkakaroon ng buhay na walang hanggan. Ikalawa, si Jesus ang pinangakong tagapagligtas, ang Mesias ng Old Testament na pinoprosiya mula Genesis hanggang Malachi. Kaya naman na sinabi ni Jesus sa John 14:6 na: Ako ang daan at ang katotohanan at ang buhay. Walang makaparoroon sa Ama kundi sa pamamagitan Ko. Ang katotohanang ito ay binigyang diin din ni Apostol Pedro sa Acts 4:12 kung saan ito ang kanyang sinabi: Walang kaligtasan kanino pa man sapagkat walang ibang pangalan ang ibinigay sa tao sa ilalim ng langit upang sila ay maligtas. Ang tinutukoy ni Apostol Pedro ay ang pangalan ng Panginoong Jesus. Maliwanag ang ibig sabihin sa mga talata na ating tinalakay. Si Jesu Cristo lamang ang daan ng kaligtasan, at ang mabuting balitang ito ay para sa lahat. Subalit, sinabi rin ng Panginoong Jesus na may Philippine Biblical Worldview Foundation, Inc. 1
dalawang uri ng gate at daan. Ang isa ay malawak at malapad at marami ang naglalakbay dito patungo sa kapahamakan; at ang isa ay makitid na gate at makipot na daan, at kakaunti ang nakatatagpo rito at naglalakbay patungo sa buhay. Bagamat marami ang hindi tatanggap sa mabuting balitang ito, huwag din naman natin kalimutan ang sinabi sa 2 Timothy 2:19 na kilala ng Panginoon kung sino ang sa Kanya, at walang mapapahamank isa man sa kanila. Sabihin man ng karamihang tao na ang hantungan ng lahat ng relihiyon ay langit, ang mga nagtitiwala kay Cristo Jesus ay hindi dapat magpalinlang sa mga ito. Maliwanag ang salita ng Diyos - - si Cristo lamang ang daan ng kaligtasan at Siya lamang ang nakapaghahandog ng buhay na walang hanggan, at ito ang tunay na mabuting balita. I. Multiple Choice 1. Ano ang hindi natin matututuhan sa mga talata sa Romans 3:23 at 6:23? a. Kamatayan ang kabayaran ng kasalanan b. Ang buhay na walang hanggan ay walang bayad na kaloob ng Diyos c. May mga tao na nakaabot sa kaluwalhatian ng Diyos d. Matatamo ang buhay na walang hanggan sa pamamagitan ni Cristo Jesus 2. Ang gospel ni Jesu Cristo ay ang a. Kanyang kapanganakan b. Mabuting balita ng kaligtasan c. None of the above 3. Ang kaligtasan ay natatamo a. Sa pamamagitan ng mabubuting gawa b. Dahil sa biyaya ng Diyos sa pamamagitan ng pagtitiwala. c. All of the above 4. Ano ang mga bagay na dapat tandaan sa mga passages ng Matthew 1:18-21? a. Si Jesus na anak ni Maria ay nagmula sa Banal na Espiritu, kaya Siya ay totoong tao at totoong Diyos. b. Si Jesus ay mula sa lahi ni David at Siya ang magliligtas sa Kanyang Bayan. c. All of the above 5. Ang mabuting balita ay unang ibinunyag publicly sa a. Bethlehem b. Samaria c. Rome d. None of the above 6. Ayon sa Luke 2:8-11, ang gospel ay para sa a. Pangparticular lamang sa mga Hudyo b. Pangkalahatan sa sanlibutan c. Both a & b Philippine Biblical Worldview Foundation, Inc. 2
7. Ayon pa rin sa Luke 2:8-11, si Jesus ang pinangakong tagapagligtas. a. True b. False 8. Ano ang magkaparehong katotohanan na makikita natin sa mga talata ng John 14:6 at Acts 4:12? a. Si Jesus lamang ang daan tungo sa kaligtasan. b. Si Jesus ay isa sa mga daan patungong langit. c. Si Jesus ay maaaring maging daan patungong langit. 9. Marami ang nakatatagpo at naglalakbay sa makipot na daan na sinasabi ni Jesus. a. True b. False 10. Base sa 2 Timothy 2:19, alin sa mga sumusunod na pangungusap ang hindi tama? a. Kilala ng Panginoon kung sino ang sa Kanya. b. Mayroong maaaring mapahamak sa mga kinikilala ni Jesus. c. Ang mga nagsasabing sila'y sa Panginoon ay dapat lumayo sa kasamaan. 11. Alin sa mga sumusunod na pangungusap ang hindi tama? a. Ang hantungan ng lahat ng relihiyon ay sa langit. b. Si Cristo lamang ang daan patungong langit. c. None of the above 12. Sino ang kinikilala ni Jesus at sumusunod sa Kanya? a. Lahat ng tao b. Ang mga tupa at mga kambing c. Ang Kanyang mga tupa d. All of the above II. Essay (answer in 250 words) 1. Gumawa ng isang prayer na taglay ang limang bahagi ng panalangin ayon sa pattern na ibinigay ng Panginoong Jesus. © Revised: March 14, 2020 Conrad Jun Tolosa All rights reserved. No part of this material may be reproduced, stored in a retrieval system, or transmitted in any form or by any means except for brief quotations for the purpose of review or comments, without the prior permission of the publisher, Philippine Biblical Worldview Foundation, Inc. Philippine Biblical Worldview Foundation, Inc. 3